Taastrup, den 19. december 2017
Sag 17-2017-00504 – Dok. 348560/tk\_dh

Høringssvar om bekendtgørelse om tandpleje

DH takker for muligheden for at afgive høringssvar.

DH så gerne, at reglerne i det udsendte udkast til bekendtgørelse var andeledes på en række punkter.

Der er aldersgrænser, der kunne forenkles. Der er tilskudsregler, der kunne ændres. Der er terminologi, der kunne moderniseres.

Det vil dog i de fleste tilfælde forudsætte, at sundhedsloven blev ændret, og derfor vil vores forslag ikke være mulige at skrive ind i bekendtgørelsen denne omgang.

Vi blot komme med enkelt eksempel på noget, som efter vores opfattelse gerne måtte være anderledes i udkastet, men som forudsætter en ændring af sundhedsloven.

Kapitel 7 indeholder reglerne om tilskud til kræftpatienter, der modtaget strålebehandling eller kemoterapi, patienter med Sjøgrens Syndrom samt til patienter med sjældne sygdomme.

Kapitel 7 er efter vores opfattelse ikke dækkende for, hvilke grupper der sagligt set burde have ret til tilskud.

Det er efterhånden veldokumenteret, at visse typer medicin giver mundtørhed i en sådan grad, at risikoen for tandsygdomme øges væsentligt. Se fx det nyligt offentliggjorte internationale studie omtalt i Tandlægebladet. [[1]](#footnote-1)

Der burde derfor indsættes en ny § 27, der giver hjemmel til, at regionsrådet yder tilskud til tandpleje til personer, der kan dokumentere betydelige tandproblemer som følge af brugen af nødvendig, lægeordineret medicin.

DH opfordrer til, at dette forslag tages med i videre overvejelser, og at der tages initiativ til, at reglerne om tandpleje i sundhedsloven revideres inden for det næste års tid.

Med venlig hilsen



Thorkild Olsen, formand

1. <https://www.tandlaegeforeningen.dk/Pressen/Nyheder/Pressemeddelelser/2017/12/ny_undersoegelse_afslorerer_medicin_der_kan_give_tandproblemer> [↑](#footnote-ref-1)